Ministru kabineta rīkojuma projekta

**„Par valsts īpašuma objektu nodošanu privatizācijai” sākotnējās ietekmes novērtējuma ziņojums**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12.panta pirmajā un otrajā daļā noteikts, ka jebkura fiziskā vai juridiskā persona ir tiesīga ierosināt, iesniedzot privatizācijas ierosinājumu valsts akciju sabiedrībā „Privatizācijas aģentūra” (turpmāk – Privatizācijas aģentūra), jebkura tāda valsts īpašuma objekta privatizāciju, uz kuru attiecināms Privatizācijas likums.Saskaņā ar Privatizācijas likuma 12.panta trešo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 6.panta pirmo daļu, Privatizācijas aģentūra apkopo privatizācijas ierosinājumus un sagatavo Ministru kabineta rīkojuma projektus par valsts īpašuma objektu nodošanu privatizācijai.Ņemot vērā, ka Privatizācijas likuma 9.panta piektajā daļā noteikts, ka valsts īpašuma privatizāciju pārrauga ekonomikas ministrs, Ekonomikas ministrija, atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 11.punkta prasībām, nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.Pamatojoties uz Privatizācijas likuma 12.panta ceturto un sesto daļu, Pabeigšanas likuma 6.panta piekto daļu, tikai Ministru kabinets var pieņemt lēmumu par attiecīga valsts īpašuma objekta nodošanu privatizācijai vai atteikumu nodot privatizācijai, vienlaicīgi nosakot atsevišķus valsts īpašuma objekta privatizācijas nosacījumus.Pamatojoties uz Administratīvā procesa likuma 51.pantu un 56.panta pirmo daļu, ar saņemtā privatizācijas ierosinājuma reģistrācijas brīdi ir ierosināta administratīvā lieta un to izskata iestāde atbilstoši savai kompetencei.Līdz ar to, Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par konkrēta valsts īpašuma objekta nodošanu privatizācijai, kas izstrādāts, pamatojoties uz privatizācijas ierosinājumu, iesniegšanu Ministru kabinetam izlemšanai. Atbilstoši Pabeigšanas likuma 6.panta trešajai daļai, Ministru kabinets vai pašvaldības dome, lemjot par valsts vai pašvaldības īpašuma objekta, kā arī apbūvēta un neapbūvēta zemesgabala nodošanu privatizācijai, izvērtē, vai attiecīgais objekts vai zemesgabals ir nepieciešams valsts pārvaldes funkciju vai valsts vai pašvaldības komercdarbības veikšanai saskaņā ar Valsts pārvaldes iekārtas likumu.Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta septītajai daļai uz valsts vārda Privatizācijas aģentūras personā zemesgrāmatā tiek ierakstīti privatizācijai nodoti valstij piederoši un piekrītoši neapbūvēti vai apbūvēti zemes gabali. Saskaņā ar likuma „Par nekustamā īpašuma ierakstīšanu zemesgrāmatās” 36.panta otro daļu valsts ēkas (būves) ierakstāmas zemesgrāmatā uz valsts vārda attiecīgas valsts institūcijas personā atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta noteikumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Privatizācijas aģentūras Privatizācijas ierosinājumu reģistrā:1. 2006.gada 31.augustā reģistrēts SIA „Hereford Agro” privatizācijas ierosinājums (reģistrēts ar Nr.1.734) par nekustamā īpašuma – „Cepurītes”, Indrānu pagastā, Madonas rajonā (pēc administratīvi teritoriālās reformas – Indrānu pagastā, Lubānas novadā), kadastra Nr.7058 005 0104, privatizāciju. 2007.gada 22.janvārī saņemti SIA „Hereford Agro” papildinājumi iesniegtajam privatizācijas ierosinājumam, kurā norādīts, ka uz nekustamā īpašuma atrodas drupas, kas nevienam nepieder;
2. 2005.gada 1.novembrī reģistrēts Agņa Miķelsona privatizācijas ierosinājums (reģistrēts ar Nr.1.24) par neapbūvētu zemesgabalu „Kalēju māja” un „Vecā pienotava” („Drustu koppienotava”) Drustu pagastā, Cēsu rajonā (pēc administratīvi teritoriālās reformas – Drustu pagastā, Raunas novadā), privatizāciju. 2005.gada 1.decembrī Privatizācijas aģentūras Privatizācijas ierosinājumu reģistrā reģistrēts Agņa Miķelsona privatizācijas ierosinājums (reģistrēts ar Nr.1.31) par atsevišķa nekustamā īpašuma „Vecā pienotava” („Drustu koppienotava”) Drustu pagastā, Cēsu rajonā, privatizāciju.

Saskaņā ar Ministru kabineta 2008.gada 13.novembra rīkojumu Nr.714 „Par valsts akciju sabiedrības „Privatizācijas aģentūra” pilnvarošanu apzināt īpašuma objektus, par kuriem ir saņemti privatizācijas ierosinājumi” pielikuma 11. un 35.punktu Privatizācijas aģentūra ir pilnvarota valsts vārdā vērsties tiesā vai pie notāra, lai veiktu darbības, kas nepieciešamas minēto objektu atzīšanai par bezīpašnieka vai bezmantinieka mantu. Ar Rīgas pilsētas Vidzemes priekšpilsētas tiesas 2012.gada 31.janvāra spriedumu (spriedums stājies likumīgā spēkā 2012.gada 21.februārī) lietā Nr.C30681810 nolemts apmierināt Privatizācijas aģentūras pieteikumu un konstatēt juridisko faktu, ka ēkas (būves), kas atrodas uz zemesgabala „Cepurīšu ferma”, Indrānu pagastā, Lubānas novadā, nekustamā īpašuma kadastra Nr.7058 005 0104, ir bezīpašnieka lieta, kas piekritīga valstij.Ar Rīgas pilsētas Vidzemes priekšpilsētas tiesas 2012.gada 8.oktobra spriedumu (spriedums stājies likumīgā spēkā 2012.gada 13.novembrī) lietā Nr.C30709110 nolemts apmierināt Privatizācijas aģentūras pieteikumu un konstatēt juridisko faktu, ka ēka (būve) „Vecā pienotava”, būves kadastra apzīmējums 4248 007 0172 001, kas atrodas Skolas ielā 5, Drustos, Drustu pagastā, Raunas novadā, uz zemesgabala ar kadastra apzīmējumu 4248 007 0172, ir bezīpašnieka lieta, kas piekritīga valstij.Saskaņā ar Noteikumu Nr.315 (Noteikumi bija spēkā līdz 2014.gada 1.janvārim) 12.punktu Valsts ieņēmumu dienests pēc šo noteikumu 4. vai 5.punktā noteikto dokumentu saņemšanas piecu darbdienu laikā pieņem un uzskaita valstij piekritīgo mantu, sastādot valstij piekritīgās mantas pieņemšanas un nodošanas aktu divos eksemplāros. Vienu eksemplāru glabā Valsts ieņēmumu dienestā, otru – iestādē vai aģentūrā, kas nodevusi valstij piekritīgo mantu.Atbilstoši Noteikumu Nr.315 22.punktam valstij piekritīgās mantas novērtēšanas komisijas novērtējumu ieraksta valstij piekritīgās mantas aprakstes un novērtējuma aktā. Mantas novērtējuma aktu sastāda divos eksemplāros. Vienu eksemplāru glabā Valsts ieņēmumu dienestā, otru nodod komersantam, kas pieņēmis valstij piekritīgo mantu realizācijai, vai iestādei, kas pieņēmusi valstij piekritīgo mantu bez maksas.Valsts ieņēmumu dienesta Nodokļu parādu piedziņas pārvalde ar 2012.gada 22.novembra vēstuli Nr.4.2.3/97325 ir informējusi, ka par bezīpašnieka mantu, kas piekritīga valstij, atzītais nekustamais īpašums – ēkas (būves), kas atrodas uz zemesgabala „Cepurīšu ferma”, Indrānu pagastā, Lubānas novadā, nekustamā īpašuma kadastra Nr.7058 005 0104, ir ņemtas valsts uzskaitē 2012.gada 13.novembrī ar valstij piekritīgās mantas pieņemšanas un nodošanas aktu Nr.008522.Valsts ieņēmumu dienesta Nodokļu parādu piedziņas pārvalde ar 2013.gada 30.septembra vēstuli Nr.4.2.3/76754 ir informējusi, ka par bezīpašnieka mantu, kas piekritīga valstij, atzītais nekustamais īpašums ēka (būve) „Vecā pienotava”, būves kadastra apzīmējums 4248 007 0172 001, kas atrodas Skolas ielā 5, Drustos, Drustu pagastā, Raunas novadā, uz zemesgabala ar kadastra apzīmējumu 4248 007 0172, ir ņemta valsts uzskaitē 2013.gada 9.maijā ar valstij piekritīgās mantas pieņemšanas un nodošanas aktu Nr.008599.2014.gada 1.janvārī stājās spēkā Ministru kabineta 2013.gada 26.novembra noteikumi Nr.1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” (turpmāk – Noteikumi Nr.1354), kuru 32.9.apakšpunkts nosaka, ka Valsts ieņēmumu dienests bez maksas nodod valstij piekritīgo nekustamo īpašumu, par kuru Valsts un pašvaldību īpašumu privatizācijas un privatizācijas sertifikātu izmantošanas pabeigšanas likuma 5.pantā noteiktajā kārtībā ir iesniegts privatizācijas ierosinājums un Ministru kabinets nav pieņēmis lēmumu par nekustamā īpašuma nodošanu privatizācijai vai atteikumu nodot privatizācijai, – valsts akciju sabiedrības "Privatizācijas aģentūra" valdījumā.Ņemot vērā Noteikumos Nr.1354 32.9.apakšpunktā noteikto Privatizācijas aģentūra ir uzsākusi Ministru kabineta rīkojuma projektā norādītā valsts īpašuma objekta pārņemšanu savā valdījumā. Vienlaicīgi ir jānorāda, ka gadījumā, ja Privatizācijas aģentūra, atbilstoši Noteikumos Nr.1354 noteiktajai kārtībai, nepārņem valdījumā Ministru kabineta rīkojuma projektā norādīto valsts īpašuma objektu līdz lēmuma pieņemšanai par to nodošanu privatizācijai, tad Privatizācijas aģentūrai tas būs jāpārņem saskaņā ar Privatizācijas likuma 13.panta pirmajā daļā noteikto kārtību.**1. Valsts īpašuma objekts „Vecā pienotava” Drustu pagastā, Raunas novadā**1.1.Valsts īpašuma objekta sastāvs: Nekustamais īpašums sastāv no zemes vienības (zemes vienības kadastra apzīmējums 4248 007 0172) un būves – vecā pienotava (sabrukusi) (būves kadastra apzīmējums 4248 007 0172 001) (turpmāk arī – Objekts Nr.1).**1.2. Adrese, kadastra numurs un platība:**Objekta Nr.1 atrašanās vieta atbilstoši Nekustamā īpašuma valsts kadastra informācijas sistēmas datiem ir Drustu pagasts, Raunas novads.Objekta Nr.1 sastāvā ietilpstošās zemes vienības kopējā platība ir 0.44 ha.Objekta Nr.1 sastāvā ietilpstošās būves – vecā pienotava (sabrukusi) (būves kadastra apzīmējums 4248 007 0172 001) kopējā platība ir 370,70 m2.**1.3. Īpašuma tiesības:**Objekta Nr.1 īpašuma tiesības zemesgrāmatā nav nostiprinātas.Saskaņā ar Drustu pagasta padomes 2005.gada 6.decembra vēstuli Nr.3-8/721, līdz 1940.gadam Cēsu-Madonas zemesgrāmatu nodaļā nav reģistrēts nekustamais īpašums „Vecā pienotava”. Ir reģistrēts īpašums „Drustu koppienotava Nr.86F, Nr.86Fa”, kura īpašniece 1940.gadā bijusi Drustu piensaimnieku biedrība. Valsts zemes dienesta 2007.gada 4.oktobra izziņā Nr.9B-3C/1543 norādīts, ka Valsts zemes dienesta Vidzemes reģionālās nodaļas Cēsu biroja rīcībā nav dokumentu, kas apliecinātu nekustamā īpašuma Cēsu rajona Drustu pagastā „Vecā pienotava”, kadastra Nr.4248 007 0172, zemes vēsturisko piederību un nosaukumu. Iesniegumi par zemes īpašumtiesību atjaunošanu uz Cēsu rajona Drustu pagasta „Vecā pienotava” zemi nav saņemti. Saskaņā ar Latvijas Valsts vēstures arhīva 2009.gada 26.maija izziņu Nr.5-JP-1448/12 arhīva fonda „Cēsu-Madonas zemesgrāmatu nodaļa” dokumentos „B” zemesgrāmatu nodalījumā Nr.8553 ierakstīts nekustamais īpašums „Drustu koppienotava Nr.86F; 86Fa”, kuram uz 1927.gada 25.novembra izpirkuma līguma pamata īpašuma tiesības apstiprinātas Drustu centra piensaimnieku sabiedrībai. Saskaņā ar Valsts zemes dienesta Kadastra informācijas datiem Zemesgabala statuss ir rezerves zemes fonds. Ar Rīgas pilsētas Vidzemes priekšpilsētas tiesas 2012.gada 8.oktobra spriedumu (spriedums stājies likumīgā spēkā 2012.gada 13.novembrī) lietā Nr.C30709110 nolemts apmierināt Privatizācijas aģentūras pieteikumu un konstatēt juridisko faktu, ka ēka (būve) „Vecā pienotava”, būves kadastra apzīmējums 4248 007 0172 001, kas atrodas Skolas ielā 5, Drustos, Drustu pagastā, Raunas novadā, uz zemesgabala ar kadastra apzīmējumu 4248 007 0172, ir bezīpašnieka lieta, kas piekritīga valstij.Pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 1.punktu zeme (zemes vienības kadastra apzīmējums 4248 007 0172) piekrīt valstij un ierakstāma zemesgrāmatā uz valsts vārda, jo uz šīs zemes atrodas valstij piederoša ēka (būve).**1.4. Privatizācijas ierosinājums:**Agņa Miķelsona ierosinājumi par valsts īpašuma objekta nodošanu privatizācijai Privatizācijas aģentūras Privatizācijas ierosinājumu reģistrā reģistrēti 2005.gada 1.novembrī ar Nr.1.24 un 2005.gada 1.decembrī ar Nr.1.31. **1.5. Valdītājs:**Valsts ieņēmumu dienests ir ņēmis ēku (būves kadastra apzīmējums 4248 007 0172 001), kas atrodas Skolas ielā 5, Drustos, Drustu pagastā, Raunas novadā, uz zemesgabala ar kadastra apzīmējumu 4248 007 0172, valsts uzskaitē 2013.gada 9.maijā ar valstij piekritīgās mantas pieņemšanas un nodošanas aktu Nr.008599.**1.6. Noma:**Objekts Nr.1 nav iznomāts.**1.7. Pirmpirkuma tiesības:**Objektam Nr.1 nav pirmpirkuma tiesīgās personas.**2. Valsts īpašuma objekts „Cepurīšu ferma” Indrānu pagastā, Lubānas novadā**2.1.Valsts īpašuma objekta sastāvs: Nekustamais īpašums sastāv no zemes vienības (zemes vienības kadastra apzīmējums 7058 005 0104) un nekustamā īpašuma valsts kadastra informācijas sistēmā nereģistrētām ēkām (būvēm) (turpmāk arī – Objekts Nr.2).**2.2. Adrese, kadastra numurs un platība:**Objekta Nr.2 atrašanās vieta atbilstoši Nekustamā īpašuma valsts kadastra informācijas sistēmas datiem ir Indrānu pagasts, Lubānas novads.Objekta Nr.2 sastāvā ietilpstošās zemes vienības kopējā platība ir 1.9 ha.Objekta Nr.2 sastāvā ietilpstošās būves – (bez kadastra apzīmējuma) nav reģistrētas Nekustamā īpašuma valsts kadastra informācijas sistēmā. Būvju platība nav zināma. Minētajām būvēm nav noteikta adrese. Ievērojot būvju atrašanās vietu, to iespējamā adrese ir „Cepurīšu ferma”, Indrānu pagasts, Lubānas novads.**2.3. Īpašuma tiesības:**Objekta Nr.2 īpašuma tiesības zemesgrāmatā nav nostiprinātas.Ar Rīgas pilsētas Vidzemes priekšpilsētas tiesas 2012.gada 31.janvāra spriedumu (spriedums stājies likumīgā spēkā 2012.gada 21.februārī) lietā Nr.C30681810 nolemts apmierināt Privatizācijas aģentūras pieteikumu un konstatēt juridisko faktu, ka ēkas (būves), kas atrodas uz zemesgabala „Cepurīšu ferma”, Indrānu pagastā, Lubānas novadā, nekustamā īpašuma kadastra Nr.7058 005 0104, ir bezīpašnieka lieta, kas piekritīga valstij.Atbilstoši Valsts zemes dienesta 2007.gada 1.novembra vēstulei Nr.2A-3.1/2037/1688 zemes vienība ar kadastra apzīmējumu 7058 005 0104 reģistrēta ka valstij piekritīgā zeme, zemes vienības piederība uz 1940.gada 21.jūliju nav zināma.Saskaņā ar Indrānu pagasta padomes 2007.gada 12.novembra izziņu Nr.1-12a/281, par zemes vienību ar kadastra apzīmējumu 7058 005 0104 nav saņemti bijušo īpašnieku vai viņu mantinieku pieprasījumi par īpašuma tiesību atjaunošanu.Saskaņā ar Nekustamā īpašuma valsts kadastra informācijas sistēmas datiem zemesgabala (zemes vienības kadastra apzīmējums 7058 005 0104) statuss ir rezerves zemes fonds. Pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1panta pirmās daļas 1.punktu zeme (zemes vienības kadastra apzīmējums 7058 005 0104) piekrīt valstij un ierakstāma zemesgrāmatā uz valsts vārda, jo uz šīs zemes atrodas valstij piederošas (piekrītošas) ēkas (būves).**2.4. Privatizācijas ierosinājums:**SIA „Hereford Agro” ierosinājums par valsts īpašuma objekta nodošanu privatizācijai Privatizācijas aģentūrā reģistrēts 2006.gada 31.augustā Privatizācijas ierosinājumu reģistrā ar Nr.1.734. **2.5. Valdītājs:**Valsts ieņēmumu dienests ir ņēmis ēkas (būves), kas atrodas uz zemesgabala „Cepurīšu ferma”, Indrānu pagastā, Lubānas novadā, nekustamā īpašuma kadastra Nr.7058 005 0104, valsts uzskaitē 2012.gada 13.novembrī ar valstij piekritīgās mantas pieņemšanas un nodošanas aktu Nr.008522.**2.6. Noma:**Objekts Nr.2 nav iznomāts.**2.7. Pirmpirkuma tiesības:**Objektam Nr.2 nav pirmpirkuma tiesīgās personas.Ministru kabineta rīkojuma projekts paredz nodot privatizācijai un ierakstīt zemesgrāmatā uz valsts vārda Privatizācijas aģentūras personā divus valsts īpašuma objektus:1. nekustamo īpašumu „Vecā pienotava” (nekustamā īpašuma kadastra numurs 4248 007 0172) – zemes vienību (zemes vienības kadastra apzīmējums 4248 007 0172) ar kopējo platību 0.44 ha un būvi (būves kadastra apzīmējums 4248 007 0172 001), Drustu pagastā, Raunas novadā;
2. nekustamo īpašumu „Cepurīšu ferma” (nekustamā īpašuma kadastra numurs 7058 005 0104) – zemes vienību (zemes vienības kadastra apzīmējums 7058 005 0104) ar kopējo platību 1.9 ha un ēkas (būves) uz tā (bez kadastra apzīmējuma), Indrānu pagastā, Lubānas novadā. Cita starpā jānorāda, ka ar Rīgas pilsētas Vidzemes priekšpilsētas tiesas 2012.gada 31.janvāra spriedumu (spriedums stājies likumīgā spēkā 2012.gada 21.februārī) lietā Nr.C30681810 nolemts apmierināt Privatizācijas aģentūras pieteikumu un konstatēt juridisko faktu, ka **visas ēkas (būves)**, kas atrodas uz zemesgabala „Cepurīšu ferma”, Indrānu pagastā, Lubānas novadā, nekustamā īpašuma kadastra Nr.7058 005 0104, ir bezīpašnieka lieta, kas piekritīga valstij.
 |
| 3. | Projekta izstrādē iesaistītās institūcijas | Privatizācijas aģentūra. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu nodot privatizācijai vai atteikt nodot privatizācijai valsts īpašuma objektu, pamatojoties uz Privatizācijas likuma 12.panta pirmo, ceturto un sesto daļu un Pabeigšanas likuma 6.panta piekto daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

**Anotācijas III, IV, V un VI sadaļa – projekts šīs jomas neskar.**

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ministru kabineta rīkojuma projekta izpildi nodrošinās Privatizācijas aģentūra. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

|  |  |
| --- | --- |
| **Ekonomikas ministrs** | **D.Pavļuts** |
| **Vīza: valsts sekretāra** **pienākumu izpildītājs -** **valsts sekretāra vietnieks** | **J.Spiridonovs** |

16.01.2014. 16:30

2228

Drāke

67013162, Martins.Drake@em.gov.lv